ดักเก็บ 11 หุ้นยีลด์สูง-มีสภาพคล่องก่อนประกาศจ่ายปันผล การันตีรีเทิร์นเกินคาด
โบรกฯ แนะดักเก็บ 11 หุ้นยีลด์สูง-มีสภาพคล่องก่อนประกาศจ่ายปันผล การันตีรีเทิร์นเกินคาด
5 ม.ค. 2561

“ข่าวหุ้นธุรกิจออนไลน์” ได้สำรวจข้อมูลจากบทวิเคราะห์ของบริษัทหลักทรัพย์กสิกรไทย จำกัด (มหาชน) ที่มองว่าหุ้นปันผลสูงมีโอกาสที่จะปรับตัวขึ้นในช่วง 1-2 สัปดาห์แรกของปี โดยจากสถิติพบว่านักลงทุนจะเข้าซื้อหุ้นเพื่อรอรับปันผลที่จะประกาศพร้อมผลประกอบการปี 2560 เพื่อเป็นทางเลือกสำหรับนักลงทุนที่สนใจเข้าลงทุนในหุ้นที่มีอัตราการจ่ายปันผลสูง
ซึ่งในครั้งนี้จะเป็นการคัดเลือกเฉพาะหุ้นขนาดใหญ่ที่มีการซื้อขายสม่ำเสมอ และมีผลประกอบการที่ดี นอกจากนี้ยังมีการจ่ายปันผลในอัตราที่สูงเมื่อเทียบกับบจ.อื่นในตลาดหุ้น ขณะที่มีการคาดการณ์กันว่าหากเข้าเก็บหุ้นปันผลสูงดังกล่าวก่อนการประกาศจ่ายปันผลจะได้รับผลตอบแทนจากราคาหุ้นในระดับที่สูง เพราะราคาหุ้นมักจะปรับตัวขึ้นแรงในช่วง2 สัปดาห์แรกของปี
โดย บริษัทหลักทรัพย์กสิกรไทย จำกัด (มหาชน) ระบุในบทวิเคราะห์ กลุ่มหุ้นปันผลสูงมักจะมีการปรับเพิ่มขึ้นในช่วง 1-2 สัปดาห์แรกของปี โดยแนะนำให้เข้าเก็บหุ้นปันผลสูง เพื่อดักการประกาศผลประกอบการและการประกาศจ่ายปันผลของบริษัทจดทะเบียน ซึ่งกลุ่มหุ้นปันผลเด่นมักจะเกิดแรงซื้อล่วงหน้าจนทำให้เคลื่อนไหวได้ดีกว่าตลาดในช่วงไตรมาส 1 ของทุกปี
ทั้งนี้จากสถิติ 5 ปีที่ผ่านมาบริษัทที่จ่ายปันผลดีเกิน 5% และเป็นหุ้น Blue Chip ที่มีสภาพคล่องดีเช่น ADVANC, INTUCH, MINT, SIRI, LH, TTW, BCP, QH, SC, TISCO, KKP มักจะมีการปรับเพิ่มขึ้นในช่วง 1-2 สัปดาห์แรกของทุกปี ซึ่งเลือก SC, QH, TISCO, INTUCH เป็น Top Pick

โดยอันดับที่ 1 บริษัท อินทัช โฮลดิ้งส์ จำกัด (มหาชน) หรือ INTUCH อัตราเงินปันผลตอบแทน (Dividend yield) อยู่ที่ 7.97% ขณะที่ผลการดำเนินงานงวด 9 เดือนของปี 2560 อยู่ที่ 8.92 พันล้านบาท
ขณะที่ Market Cap หรือ มูลค่าตามราคาตลาด ล่าสุดเมื่อวันที่ 5 ม.ค.2561 อยู่ที่ 48,695 ล้านบาท
อันดับที่ 2 ธนาคารเกียรตินาคิน จำกัด (มหาชน) หรือ KKP อัตราเงินปันผลตอบแทน (Dividend yield) อยู่ที่ 7.57% ขณะที่ผลการดำเนินงานงวด 9 เดือนของปี 2560 อยู่ที่ 4.43 พันล้านบาท
ขณะที่ Market Cap หรือ มูลค่าตามราคาตลาด ล่าสุดเมื่อวันที่ 5 ม.ค.2561 อยู่ที่ 67,105 ล้านบาท
อันดับที่ 3 บริษัทแลนด์แอนด์เฮ้าส์ จำกัด (มหาชน) หรือ LH อัตราเงินปันผลตอบแทน (Dividend yield) อยู่ที่ 6.08% ขณะที่ผลการดำเนินงานงวด 9 เดือนของปี 2560 อยู่ที่ 8.51 พันล้านบาท
ขณะที่ Market Cap หรือ มูลค่าตามราคาตลาด ล่าสุดเมื่อวันที่ 5 ม.ค.2561 อยู่ที่ 126,666 ล้านบาท
อันดับที่ 4 บริษัท แสนสิริ จำกัด (มหาชน) หรือ SIRI อัตราเงินปันผลตอบแทน (Dividend yield) อยู่ที่ 5.29% ขณะที่ผลการดำเนินงานงวด 9 เดือนของปี 2560 อยู่ที่ 2.05 พันล้านบาท
ขณะที่ Market Cap หรือ มูลค่าตามราคาตลาด ล่าสุดเมื่อวันที่ 5 ม.ค.2561 อยู่ที่ 32,400 ล้านบาท
อันดับที่ 5 บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC อัตราเงินปันผลตอบแทน (Dividend yield) อยู่ที่ 5.13% ขณะที่ผลการดำเนินงานงวด 9 เดือนของปี 2560 อยู่ที่ 2.24 หมื่นล้านบาท
ขณะที่ Market Cap หรือ มูลค่าตามราคาตลาด ล่าสุดเมื่อวันที่ 5 ม.ค.2561 อยู่ที่ 584,213 ล้านบาท
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน